Illum il-gazzetta oħt MaltaToday żvelat kif l-eks Ministru u Ewroparlamentari Nazzjonalista Francis Zammit Dimech qed jikkunsidra b'serjetà li joħroġ għal Segretarju Ġenerali tal-Partit Nazzjonalista. Is-Segretarju Ġenerali tal-Partit Nazzjonalista Clyde Puli kkonferma li se jkun qed jikkontesta mill-ġdid għall-kariga ta' Segretarju Ġenerali. Mistoqsi mill-gazzetta 'The Times of Malta', Puli qal li anke jekk il-kariga tkun ikkontestata huwa xorta waħda se jitfa' ismu sabiex jerġa' jkun is-Segretarju Ġenerali tal-PN. Illum il-gazzetta oħt MaltaToday żvelat kif l-eks Ministru u Ewroparlamentari Nazzjonalista Francis Zammit Dimech qed jikkunsidra b'serjetà li joħroġ għal Segretarju Ġenerali tal-Partit Nazzjonalista. Sorsi li tkellmu mal-MaltaToday jikkonfermaw li Zammit Dimech qed ikun imbuttat biex jieħu post Clyde Puli, li diversi huma dawk, inkluż fil-Grupp Parlamentari, li mhux kuntenti bih. F’Mejju li għadda, il-gazzetta ILLUM irrapportat kif Clyde Puli jinsab fiċ-ċentru ta’ manuvri biex jitneħħa mill-kariga , anke jekk, kif qal mal-istess gazzetta, ħadd ma avviċinah biex iwarrab. F’Lulju li għadda, l-ILLUM kienet reġgħet staqsiet lil Puli wara li rapport fuq The Times of Malta kien jgħid li hu mhux se jerġa’ jikkontesta. Min-naħa tiegħu, Puli kien insista ma’ dan is-sit li mhux se jabbanduna lill-PN u ddeskriva r-rapport fuq it-Times bħala “gidba.”